b'\n_START_ARTICLE_\nVideospillavhengighet\n_START_PARAGRAPH_\nVideospillavhengighet er en avhengighet som manifesterer seg ved overdreven eller tvangsmessig bruk av videospill, til en grad hvor det forstyrrer en persons vanlige liv. Videospillavhengighet kan vise seg p\xc3\xa5 flere m\xc3\xa5ter, blant annet overdreven spilling, sosial isolering, hum\xc3\xb8rsvingninger, og sviktende fantasi._NEWLINE_Overdreven bruk av videospill har f\xc3\xb8rt til bekymring blant b\xc3\xa5de spillere selv, deres familier og behandlere, p\xc3\xa5 tross av at videospillavhengighet ikke enda er anerkjent som en offisiell diagnose i de gjeldene diagnose systemene ICD-10 og DSM-V. Tradisjonelt sett har den offisielle definisjonen av avhengighet bare rommet substansavhengighet, men nyere definisjoner av avhengighet gir ogs\xc3\xa5 rom for at man kan bli avhengig av ulike atferder, for eksempel av spilling._NEWLINE_For mange som spiller mye kan spillingen f\xc3\xb8re til fysiske plager som for eksempel s\xc3\xb8vnmangel, konsentrasjonsvansker, d\xc3\xa5rlig blodsirkulasjon, vekt\xc3\xb8kning, og d\xc3\xa5rlig hygiene. Spillingen kan ogs\xc3\xa5 f\xc3\xb8re til at man fors\xc3\xb8mmer arbeid eller skole og at man f\xc3\xa5r mindre tid til venner og fritidsaktiviteter og blir sosialt isolert. Det f\xc3\xb8rer ofte til konflikter i hjemmet og mye krangling med foreldre eller partner. Mange mister kontrollen over spillingen og klarer ikke \xc3\xa5 trappe ned selv om de fors\xc3\xb8ker eller \xc3\xb8nsker det.\n_START_SECTION_\nUtbredelse av videospillproblemer\n_START_PARAGRAPH_\nEn norsk unders\xc3\xb8kelse fra 2010 viste at 5,2% av ungdom  mellom 12-17 \xc3\xa5r var stor-spiller (det vil si spiller videospill mer enn fire timer per dag). 15-\xc3\xa5rige gutter er de som spiller mest, og 1,5% av guttene oppfyller kriteriene for videospillavhengighet mens bare 0.3% av jentene oppfyller kriteriene. En landsdekkende unders\xc3\xb8kelse i Norge viser at blant den voksne delen (over 13 \xc3\xa5r) av befolkingen er mellom 0,3-4,2% avhengige av videospill (det vil si mellom 13 000 og 183 000), men prosentandelen er h\xc3\xb8yere hvis man bare inkluderer barn/ungdom.\n_START_SECTION_\nRisikofaktorer\n_START_PARAGRAPH_\nVideospillproblemer er mer utbredt blant gutter enn jenter og det er en st\xc3\xb8rre andel av den yngre befolkningen som rapporterer problemer med videospill. Det er ogs\xc3\xa5 mer utbredt blant unge som har lav selvtillit og lav sosial kompetanse. Ensomhet blir oppgitt som en av de viktigste \xc3\xa5rsakene til at folk f\xc3\xa5r videospillproblemer.'